
Bűncselekmény a diákcsíny? – az iskolai kortárs erőszak jelensége Magyarországon

Kulcsszavak: iskolai kortárserőszak
Az 1970-es évek elejétől kezdve egyre nagyobb teret és figyelmet kap az iskolai erőszak
kérdése, ugyan a jelenség nem újkeletű mindig is része lesz az iskolai működésnek, a kérdés,
hogy milyen formában, mennyire súlyosan jelenik meg. A probléma egyre inkább
kikerülhetetlen, számos formája van és megjelenhet bárhol és bármikor. Az utóbbi években
egyre súlyosabbak a tendenciák arra vonatkozóan hogyan nő az iskolások egymás közötti
bántalmazása, amit a bullying valódi formájának tekintenek. A téma aktualitását adja, hogy
napjainkban szinte nem telik el újabb hét, hogy ne találkoznánk olyan hírrel, ami egy újabb
tragikus iskolai eseményt tükröz. Hiába van egyre nagyobb törekvés a bullying és a cyber-
bullying visszaszorítására, úgy tűnik az iskolai zaklatások száma nem csökken. Mi számít
iskolai kortárserőszaknak? Hogyan és miért válik valakiből zaklató, áldozat vagy szemlélő?
Egyes bántalmazási formák kimerítik a büntető törvénykönyv valamely tényállását. Milyen
bűncselekmények valósulnak meg az iskolai erőszak keretein belül a diákok körében? A
dolgozatomban arra keresem a választ, hogy az iskolai kortárserőszak (bullying) hogyan jelenik
meg a napjainkban Magyarországon, az egyes bűncselekmények bemutatásával, amelyeket a
diákok egymás ellen követnek el, elemzem, hogy megvalósítják-e a bullying elemeit. A
hipotézisem, hogy a büntető törvénykönyv tényállásai nem fedik le a bullying-ot vagyis iskolai
kortárserőszakot. Kis kitekintéssel, bemutatom, hogy más európai országok, mint Olaszország
és Franciaország, hogyan próbál megküzdeni az iskolai erőszak kérdésével. Egyes európai
országokban büntetőjogi szankciókat alkalmaznak a kérdésben, ez lehet a megoldás a probléma
visszaszorítására? Franciaországban a büntetőjogi szabályozást megelőzően számos preventív
intézkedést hoztak az iskolai erőszak megfékezésére, de ennek ellenére sem sikerült
csökkenteni a számokat. Egyelőre a statisztikai adatok alapján, elmondható, hogy csökkenő
számokat mutat a jelenség, kérdés, hogy ez mennyire a büntetőjog elrettentő eszközének
számítható be.



